Rwanda ontslaan ses SA diplomate | Maroela Media
Rwanda se minister van buitelandse sake en betrekkinge, Louise Mushikiwabo, het bekend gemaak dat ses Suid-Afrikaanse diplomate uit hul posisies in die land ontslaan is.
Mushikiwabo het Vrydag op Twitter geskryf die skorsing hou verband met “kommer dat Suid-Afrika skuiling bied aan andersdenkendes wat verantwoordelik is vir terroriste-aanvalle in Rwanda.”
Clayson Monyela, ŉ woordvoerder van Suid-Afrika se departement van internasionale betrekkinge, het Saterdag geweier om oor dié aantyging kommentaar te lewer.
Genl. Faustin Kayumba Nyamwasa, ŉ voormalige Rwandese weermaghoof, het in 2010 ná ŉ meningsverskil met sy regering na Suid-Afrika gevlug waar hy politieke asiel gekry het. Nyamwasa het sedert 2010 twee aanslae op sy lewe oorleef.
Nyamwasa se ​​vriend en voormalige kollega, kol. Patrick Karegeya wat die voormalige spioenasiehoof van die land was en ook asiel in Suid-Afrika gekry het, is op 31 Desember dood in sy luukse hotelkamer in Sandton in Johannesburg aangetref. Hy is verwurg.
Oud-spioen-sluipmoord: Owerhede ontken arrestasies
Drie vas vir sluipmoord op oud-spioen
Polisie soek steeds na oud-spioen se moordenaar
Jaag hulle weg voordat hulle jul nog bankrot steel ook.